**ELŐTERJESZTÉS**

**Tiszavasvári Város Önkormányzata Képviselő-testületének**

**2023. november 23.-án tartandó rendkívüli ülésére**

Az előterjesztés tárgya: **Előterjesztés a 0101/062127/2021 számú, Tiszavasvári város közvilágítása LED-es technológiával való korszerűsítése, bővítése elnevezésű hitelszerződés módosításáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Berbécs Ibolya köztisztviselő

Az előterjesztés ügyiratszáma: TPH/7300- /2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………

##### Tiszavasvári, 2023. november 22.

##### **Berbécs Ibolya**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

Témafelelős: Berbécs Ibolya

**ELŐTERJESZTÉS**

**A Képviselő-testülethez**

**A 0101/062127/2021 számú, Tiszavasvári város közvilágítása LED-es technológiával való korszerűsítése, bővítése elnevezésű hitelszerződés módosításáról**

**Tisztelt Képviselő-testület!**

Tiszavasvári Város Önkormányzata 2021. december 30. napján 167.000.000 Ft összegben hitelszerződést kötött a Takarékbank Zrt-vel -jelenleg MBH Bank Nyrt.- Tiszavasvári város közvilágításának LED technológiával történő korszerűsítése tárgyában. A hitel összege 2022. évben módosításra került 147.000.000 Ft összegre, melyről a hitelszerződést 2022. július 25. napján aláírásra került. A hitelszerződésben rögzített rendelkezésre tartási idő: 2023. december 31.

**Jelen előterjesztés azért készül,** mert szükséges kezdeményeznünk a hitel rendelkezésre tartási idejének a meghosszabbítását **2024. március 28. napjáig**. A hitel futam idejét, és a hitel törlesztő részletének az ütemezését, jelen információink alapján, nem szükséges megváltoztatni. Megjegyezni kívánom, hogy a **Magyar Államkincstárral történt szóbeli, és írásbeli egyeztetés értelmében, továbbá a Kormányengedély kérelemhez kapcsolódó Útmutató alapján, a jelen módosításhoz nem szükséges a Kormány előzetes hozzájárulása.**

**A rendelkezésre tartási idő meghosszabbításának indoka a következő:**

Tiszavasvári város közvilágításának LED technológiával történő korszerűsítése információink alapján ebben az évben befejeződik, de a műszaki átadás-átvételt követő teljesítés igazolást addig nem áll az Önkormányzat módjában aláírni, amíg a vállalkozó az üzemeltetéshez szükséges valamennyi engedélyt meg nem szerzi. Az engedélyek várható megszerzési idejéről jelenleg nincs információnk, folyamatos egyeztetést folytatunk mind a vállalkozóval, mind pedig az Opus Titász Zrt. ügyintézőjével, mint az engedély kiadójával.

Kérem a Tisztelt Képviselő-testületet, hogy az előterjesztést megtárgyalni és a mellékelt határozattervezetet elfogadni szíveskedjen.

Tiszavasvári, 2023. november 22.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2023. (XI.23.) Kt. számú**

**határozata**

**A 0101/062127/2021 számú, Tiszavasvári város közvilágítása LED-es technológiával való korszerűsítése, bővítése elnevezésű hitelszerződés módosításáról**

Tiszavasvári Város Önkormányzata Képviselő-testülete a „0101/062127/2021 számú, Tiszavasvári város közvilágítása LED-es technológiával való korszerűsítése, bővítése elnevezésű hitelszerződés módosításáról” szóló előterjesztést megtárgyalta, és az alábbi döntést hozza:

1. **Úgy dönt, hogy kezdeményezi** a MBH Bank Nyrt.-vel megkötött 0101/062127/2021 számú „Tiszavasvári város közvilágítása LED-es technológiával való korszerűsítése, bővítése” tárgyú **hitelszerződés rendelkezésre tartási idejének 2024. március 28. napjáig történő módosítását.**
2. **Felhatalmazza a polgármestert**, hogy

* jelen határozatról tájékoztassa az MBH Bank Nyrt. képviselőjét;
* **kezdeményezze** a MBH Bank Nyrt.-nél az 1. pontban foglaltak megvalósulása érdekében a **hitelszerződés módosítását**;
* az esetlegesen **szükséges nyilatkozatokat tegye meg, a szükséges dokumentumokat küldje meg;**
* **a hitelszerződés módosítását írja alá.**

**Határidő:**

1. pont esetében**:** azonnal **Felelős:** Szőke Zoltán polgármester

2. pont esetében: esedékességkor Szőke Zoltán polgármester,

Dr. Kórik Zsuzsanna jegyző